Ивайло Попов
Ивайло Попов е бивш български футболист, вратар.

Биография 
Роден е във Варна през 1973 г. Юноша на Черно море, като преминава през всички възрастови формации на „моряците“. Неизменен титуляр е на вратарския пост и в националните гарнитури за всички възрасти, с изключение на мъжкия национален отбор. Освен в родния си клуб се състезава и за отбора на „Шумен“, като достига с него до трето място в „А“ група и участва в турнира за купата на УЕФА. В Шумен играе заедно с футболисти като Божидар Искренов, Пламен Гетов, Сашо Димов и др.

Прекратява футболната си кариера през 1997 г. в разцвета на силите си. До днес Ивайло Попов държи своеобразен рекорд – той е най-скъпият трансфер на ФК „Черно море“ в друг отбор след легендата Илиян Илиев. Ивайло Попов е професионален футболен съдия в „Б“ група.

Български футболисти
Футболисти на Черно море (Варна)
Футболисти на Шумен
Родени във Варна